Diari Oficial de la Generalitat Valenciana


Sumari del DOGV 7464, del 12-02-2015 (2015/1101)

RESOLUCIÓ de 28 de gener de 2015, de la Direcció General d'Avaluació Ambiental i Territorial, per la qual s'ordena la publicació de les declaracions d'impacte ambiental corresponents als expedients 17/13-AIA Bigastro i 74/14-AIA Banyeres de Mariola.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7464

Data del DOGV
:   12-02-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/1101


Data del document
:   28-01-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Banyeres de Mariola
    * Bigastro
    * impacte ambiental

RESOLUCIÓ de 28 de gener de 2015, de la Direcció General d'Avaluació Ambiental i Territorial, per la qual s'ordena la publicació de les declaracions d'impacte ambiental corresponents als expedients 17/13-AIA Bigastro i 74/14-AIA Banyeres de Mariola. [2015/1101]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, el qual establix la publicació en el Diari Oficial de la Comunitat Valenciana de la declaració d'impacte ambiental, resolc:  
  
  
Únic  
Publicar en el Diari Oficial de la Comunitat Valenciana les declaracions d'impacte ambiental corresponents als expedients 17/13-AIA Bigastro i 74/14-AIA Banyeres de Mariola.  
  
«Declaració d'impacte ambiental  
Expedient: 17/6723-HSX.  
Títol: emmagatzematge a l'engròs de ferralla.  
Promotor: Chatarras Rojo Sur, SL.  
Autoritat substantiva: Ajuntament de Bigastro.  
Localització: polígon industrial Apatel, carrer de la Construcción, número 10, del terme municipal de Bigastro (Alacant).  
Descripció del projecte  
L'objecte d'este projecte és la sol·licitud de la llicència ambiental d'acord amb la Llei 2/2006, de 5 de maig, de Prevenció de la Contaminació i Qualitat Ambiental, per a l'emmagatzematge a l'engròs de ferralla.  
Inicialment es va sol·licitar una llicència ambiental de ferralleria a nom d'Alfonso Reinaldo Díaz, es va autoritzar el canvi de titularitat, mitjançant una resolució de l'Alcaldia el 13 de juny de 2013, a favor de Chatarras Rojo Sur, SL.  
L'activitat s'exercirà en una nau industrial, situada al carrer de la Construcción, número 10, del terme municipal de Bigastro.  
La parcel·la on s'ubica la instal·lació està situada en sòl urbà d'ús industrial i segons el certificat del tècnic municipal l'activitat és compatible amb la normativa i el planejament urbanístic municipal.  
  
La superfície de la nau és de 260,00 m², distribuïts de la manera següent:  
- Oficina: 10,87 m²  
- Lavabo: 4,34 m²  
- Magatzem: 3,27 m²  
- Zona de pas i trànsit: 99,81 m²  
La superfície destinada a l'emmagatzematge de residus és de 132,00 m².  
- Emmagatzematge de residus no perillosos (ferralla): 70,00 m²  
- Emmagatzematge de residus perillosos: 32,00 m²  
- Emmagatzematge de RAEES: 30,00 m²  
La parcel·la disposa de dos patis, un d'entrada i un altre posterior, a més d'un corredor lateral, en els quals no s'emmagatzemaran residus.  
L'activitat disposa de subministrament elèctric d'aigua i connexions de servei de sanejament per connexió a les infraestructures del polígon.  
Les aigües residuals es limiten a les aigües sanitàries, que són les produïdes al lavabo, i que són abocades al clavegueram municipal.  
El paviment està formigonat i impermeabilitzat.  
Quant als residus sòlids urbans, seran arreplegats pel servici municipal de l'Ajuntament de Bigastro.  
La memòria d'explotació de la instal·lació (documentació que consta en l'expedient), establix que l'emmagatzematge de ferralla és de 132,00 m², no obstant això la documentació complementària presentada el 18 de desembre de 2014 inclou zones previstes per a emmagatzematge de RAEES i residus perillosos (principalment bateries usades d'automoció), sense especificar quins tipus de residus s'emmagatzemaran en les zones esmentades.  
La documentació aportada inclou tipus de residus no perillosos (d'ara en avant RNP), enumerats més avall, objecte de la sol·licitud de llicència ambiental (emmagatzematge de residus no perillosos).  
Descripció del procés productiu  
S'exercirà l'activitat de recuperació de metalls, emmagatzematge de ferralla i materials de rebuig, guardant una separació entre les arreplegues dels distints tipus de residus, sense la utilització de maquinària per a això, i es realitzarà a l'interior de la nau industrial.  
La zona de pas i trànsit està destinada per al trasllat dels residus a la seua zona d'arreplega a través de bous elèctrics, prèviament s'ha realitzat una separació i classificació.  
Els residus emmagatzemats són evacuats a altres instal·lacions propietat del titular, situades al polígon industrial San Fernando, nau 5A, del terme municipal de Cox (Alacant).  
Tipologia de residus admesos  
La codificació dels residus per als quals se sol·licita l'autorització administrativa corresponent d'emmagatzematge temporal, segons l'Orde MAM/304/2002, de 8 de febrer, per la qual es publiquen les operacions de valorització i eliminació de residus i la Llista europea de residus, són els següents:  
Residus no perillosos:  
120101: Llimadures i borumballes de metalls ferris  
120102: Pols i partícules de metalls ferris  
120103: Llimadures i borumballes de metalls no ferris  
120104: Pols i partícules de metalls no ferris  
150101: Envasos de paper i cartó  
150102: Envasos de plàstic  
150104: Envasos metàl·lics  
150107: Envasos de vidre  
160117: Metalls ferris  
160118: Metalls no ferris  
160119: Plàstic  
160120: Vidre  
170203: Plàstic  
170401: Coure, bronze, llautó  
170402: Alumini  
170403: Plom  
170404: Zinc  
170405: Ferro, acer  
170406: Estany  
170407: Metalls mesclats  
170411: Cables diferents dels especificats en el codi 170410  
191001: Residus de ferro i acer  
191002: Residus no ferris  
191202: Metalls ferris  
191203: Metalls no ferris  
200101: Paper i cartó  
200139: Plàstics  
Tramitació administrativa  
Amb data 20 de febrer de 2013, l'Ajuntament de Bigastro remet un expedient de sol·licitud de llicència ambiental per a l'activitat emmagatzematge a l'engròs de ferralla situada en el polígon industrial Apatel, carrer de la Construcción, número 10, del terme municipal de Bigastro (Alacant), a fi d'obtindre la declaració d'impacte ambiental preceptiva, en compliment del que disposa l'article 51 de la Llei 2/2006, de 5 de maig, de Prevenció de la Contaminació i Qualitat Ambiental.  
  
Este expedient consta de: projecte de llicència ambiental, estudi d'impacte ambiental, document de síntesi de l'estudi d'impacte ambiental i certificat d'informació pública.  
El tràmit d'informació pública de l'estudi d'impacte ambiental es va dur a terme per mitjà de la inserció de l'anunci corresponent en el Butlletí Oficial de la Província (BOP) número 241, de data 9 de novembre de 2012, sense que s'hi hagen presentat al·legacions.  
Amb data 6 de març de 2013 i 4 de novembre de 2014, s'emet a l'Ajuntament un requeriment d'esmena, i se sol·licita a més el certificat de compatibilitat urbanística.  
El 27 de juny de 2014 i 18 de desembre de 2014, es registra en la Direcció General d'Avaluació Ambiental i Territorial la documentació remesa per l'Ajuntament de Bigastro.  
Consideracions ambientals  
Les principals afeccions associades a l'activitat seran les següents:  
Quant a la producció de sorolls, les principals fonts de soroll són:  
- Operacions de càrrega/descàrrega de ferralla.  
- Entrada/eixida de vehicles de transport.  
Les mesures preventives i correctores proposta en l'estudi són les següents:  
- L'activitat funcionarà en horari diürn.  
- Es portarà un manteniment correcte dels vehicles.  
- El projecte aporta un estudi acústic en el qual es garantix que en l'exercici de l'activitat no suposarà un increment del nivell de soroll ambiental a la zona i en cap cas se superaran els límits establits en la normativa vigent en matèria de contaminació acústica.  
Quant a l'afecció al sòl  
Atés que tota l'activitat d'emmagatzematge d'RNP es desenrotlla a l'interior d'una nau industrial amb sòl impermeable, no hi ha la possibilitat d'afecció al sòl a causa d'un possible vessament accidental o afecció per lixiviats; la mesura correctora proposada en cas d'abocament accidental és la disposició de safates d'acer inoxidable per a arreplegar-ho i depositar-ho posteriorment en contenidors o bidons adequats.  
A més l'empresa disposa de les següents mesures preventives:  
- Neteja del sòl periòdica.  
- Inspeccions periòdiques de l'estat de la maquinària.  
- Revisió de la zona d'emmagatzematge de possibles substàncies contaminants.  
Com a mesura complementària l'empresa haurà de disposar de material absorbent.  
Consideracions legals  
L'activitat projectada queda subjecta a la Llei 22/2011, de 28 de juliol, de Residus i Sòls Contaminats, i també a la Llei de Residus, i a la Llei 10/2000, de Residus de la Comunitat Valenciana, i queda sotmesa a l'autorització administrativa per la conselleria competent en medi ambient.  
En matèria acústica el Decret 266/2004, del Consell de la Generalitat, que desplega la Llei 7/2002, de 3 de desembre, de la Generalitat Valenciana, de Protecció contra la Contaminació Acústica, exigix en l'article 18 la realització d'auditories acústiques per a les activitats susceptibles de produir sorolls i vibracions.  
Tot això, sense perjuí de les autoritzacions que calga obtindre d'altres organismes, de conformitat amb la normativa sectorial que siga aplicable.  
Consideracions jurídiques  
1. El projecte examinat constituïx, segons el que preveu l'apartat 6.c.2, annex I, del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, modificat pel Decret 32/2006, de 10 de març, un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5 de la Llei d'Impacte Ambiental i concordants del seu reglament.  
2. L'expedient ha observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental, en la Llei 2/1989, de 3 de març, de la Generalitat Valenciana, i en les altres disposicions que hi són aplicables.  
3. L'article 5 de la Llei 2/1989, de 3 de març, d'Impacte Ambiental, atribuïx a l'òrgan mediambiental la competència en formulació de la declaració d'impacte ambiental dels projectes sotmesos a esta.  
  
4. L'article 15 del Decret 85/2013, de 28 de juny, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, atribuïx a la Direcció General d'Avaluació Ambiental i Territorial la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la declaració d'impacte ambiental següent:  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que hi siguen aplicables, l'activitat d'emmagatzematge a l'engròs de ferralla, promoguda per Chatarras Rojo Sur, SL, ubicada al polígon industrial Apatel, carrer de la Construcción, número 10, del terme municipal de Bigastro (Alacant), sempre que este es porte a terme d'acord amb l'estudi d'impacte ambiental, el projecte i la resta de la documentació presentada i amb els condicionants establits a continuació:  
1. Els residus admesos en l'activitat seran els assenyalats en la part expositiva d'esta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no responga a supòsits en què s'exigisca la tramitació d'un procediment d'avaluació ambiental d'acord amb la legislació sectorial vigent.  
2. Sense perjuí de la utilització de safates d'acer inoxidable per a l'arreplega d'abocaments accidentals que es produïsquen independentment del seu origen (vehicles de transport, maquinària o emmagatzematge de residus), estos seran arreplegats immediatament, amb materials absorbents adequats (sepiolites, material tèxtil,...), que seran considerats al seu torn com a residus i per tant gestionats d'acord amb la seua naturalesa i perillositat.  
3. A fi d'aconseguir una adequada evacuació i tractament de les aigües residuals generades en l'exercici normal de l'activitat, es connectarà a la xarxa de clavegueram del polígon. Les instal·lacions i paràmetres de qualitat de l'aigua d'abocament s'ajustaran a l'ordenança d'abocament de l'entitat pública de sanejament d'aigües residuals o, en cas de ser més restrictiva, a l'ordenança municipal d'abocaments de l'Ajuntament de Bigastro. Si cal s'aplicaran els tractaments previs pertinents per a complir els límits que s'establisquen en estes.  
4. Es portarà un registre documentat del programa de vigilància ambiental a l'efecte d'acreditar l'execució i adopció de les mesures preventives i correctores proposades i la comprovació de la seua eficàcia. S'inclourà un control documental de la recepció i entrega dels residus, així com la seua quantitat, naturalesa i codi d'identificació. La documentació del programa de vigilància ambiental estarà a disposició de les autoritats competents.  
5. Qualsevol modificació o ampliació del projecte presentat, i també si es detecta algun impacte ambiental no previst en l'estudi d'impacte ambiental haurà de ser comunicat a l'òrgan ambiental, competent que establirà, si és procedent, l'aplicació de noves mesures correctores.  
  
  
Segon  
Notificar a les parts interessades que contra esta resolució, per ser una acte de tràmit, no es pot interposar cap recurs; sense perjuí que puguen utilitzar-se els mitjans que en defensa dels seus drets s'estimen pertinents.  
  
Tercer  
Publicar en el Diari Oficial de la Comunitat Valenciana esta declaració d'impacte ambiental, d'acord amb el que disposa l'article 28 del citat Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental.  
  
València, 16 de gener de 2015.­ El director general d'Avaluació Ambiental i Territorial: Juan Giner Corell.»  
  
  
«Declaració d'impacte ambiental  
Expedient: 74/6830-HLP.  
Títol: centre autoritzat de tractament de vehicles fora d'ús.  
Promotor: Juan Sempere Blanes e Hijos, SL.  
Autoritat substantiva: Ajuntament de Banyeres de Mariola.  
Localització: avinguda del Tren, número 25, i carrer dels Paperers, sense número, del terme municipal de Banyeres de Mariola (Alacant).  
Descripció del projecte  
L'objecte d'este projecte és la sol·licitud de la llicència ambiental d'acord amb la Llei 2/2006, de 5 de maig, de Prevenció de la Contaminació i Qualitat Ambiental, per a un centre autoritzat de tractament (d'ara en avant CAT) de vehicles fora d'ús.  
La parcel·la on s'ubicarà l'activitat està situada en sòl urbà d'ús industrial, i segons el certificat de compatibilitat urbanística l'activitat és compatible amb la normativa i el planejament urbanístic municipal.  
  
L'activitat s'exercirà en una nau industrial existent situada a l'avinguda del Tren, número 25, i a la parcel·la contigua amb esta (ambdós comunicades) al carrer dels Paperers, sense número, i pertanyents al polígon industrial Banyeres de Mariola (Alacant).  
· La instal·lació del CAT ocuparia dos centres de treball:  
Centre 1: zona no coberta exterior de 356,18 m² (en la qual no es realitzaran edificacions), s'emmagatzemaran vehicles fora d'ús (d'ara en avant VFVU) en estanteries de 4 altures.  
- Zona 1: pati 314,80 m².  
- Zona 2: pati zona nord 41,38 m².  
Centre 2 nau industrial amb una superfície útil total de 356,52 m², distribuïts en:  
- Zona comercial: lavabos, vestuari, vestíbul d'accés, zona de venda i magatzems de peces xicotetes i grans 79,49 m².  
- Zona taller: box de desmuntatge, box de descontaminació i magatzem de vehicles descontaminats en estanteries de 3 altures 252,43 m².  
Magatzem de residus perillosos 24,60 m².  
Es realitzarà el condicionament següent:  
- Igualar la cota de terreny del centre 1 (parcel·la no coberta) a la de la solera de la nau contigua que albergarà el centre 2, s'instal·larà una solera impermeabilitzada per mitjà d'acabat final a base de poliurea.  
- Tanca perimetral del centre 1: estarà la tanca formada per un mur de fàbrica amb una alçària d'1 m i en la seua part superior amb una alçària d'1 m una tanca de simple torsió plastificada en color o planxa perforada de la mateixa alçària.  
- Instal·lació d'un sistema de recollida i i tractament de residus líquids. Ambdós centres tindran una xarxa de canalització, connectada entre si, de manera que totes les aigües es deriven a la depuradora d'hidrocarburs, i se'n farà l'abocament posterior al clavegueram per mitjà d'un sistema de bombament.  
L'objectiu del CAT és aconseguir una capacitat de descontaminació anual de 550 VFVU s?.  
Descripció del procés productiu  
L'activitat que es desenrotllarà consistix en l'execució d'operacions de descontaminació i desmuntatge, així com qualsevol altra operació efectuada per a possibilitar la reutilització, el reciclatge, la valoració o l'eliminació de vehicles al final de la seua vida útil, les seues peces i residus.  
Els VFVU procedixen de concessionaris, depòsits municipals, asseguradores, etc.  
L'equip necessari per a l'exercici de l'activitat consta de:  
Útils i ferramentes manuals, desmuntadora de pneumàtics, compressor d'aire (insonoritzat), recuperador de gasos refrigerants, estació descontaminat, premsa de filtres i elevadors de doble tisora.  
Les fases del procés són les següents:  
1. Recepció de VFVU  
El vehicle haurà de ser registrat, i es faran les tramitacions corresponents per a la seua baixa definitiva i procedir a les operacions de descontaminació.  
2. Descontaminació del VFVU  
En una primera fase es procedirà a l'extracció dels fluids considerats residus perillosos (d'ara en avant RP), com ara: oli de motor, de la caixa del canvi, líquid de frens, líquids refrigerants i el fluid del sistema de l'aire condicionat (si en tinguera) per contindre CFC's; posteriorment es procedirà a retirar la gasolina o gasoil. En una segona fase es desmuntaran els RP no fluids com són les bateries, filtres i catalitzadors.  
  
3. Emmagatzematge de residus perillosos  
Tots els residus perillosos seran emmagatzemats adequadament d'acord amb la seua naturalesa, evitant mesclar residus de distinta propietat, fins a ser retirats per gestors autoritzats.  
4. Desmuntatge del VFVU  
Després de finalitzada la descontaminació, el VFVU passa a ser considerat residu no perillós i s'envia a la zona de desmuntatge on es desmunten aquelles peces susceptibles de ser reutilitzades.  
5. Procés de valorització  
Tindrà com a funció la comercialització de les peces recuperades i la resta del VFVU descontaminat i desmuntat de peces per a la revalorització com a ferralla.  
La compactació i fragmentació les realitzarà u gestor autoritzat, que retirarà i transportarà el VFVU a les seues instal·lacions per a fer-ne el tractament posterior.  
Adequació de la parcel·la segons el projecte  
Tota la superfície, tant la zona exterior com l'interior de la nau, està formigonada i impermeabilitzada.  
L'activitat s'ubica en un polígon industrial totalment urbanitzat, el qual està dotat de les infraestructures necessàries perquè l'activitat puga desenrotllar-se, disposa de tots els servicis i connexions: aigua potable, clavegueram, sistema d'arreplega de residus sòlids, subministrament elèctric, etc.  
A l'interior de la nau hi ha un sistema d'arreplega d'abocaments per mitjà de canaletes, albellons i xarxa de canonades per als possibles lixiviats provinents de la zona d'emmagatzematge de vehicles descontaminats, àrees de desmuntatge i descontaminació; este sistema tindrà continuïtat a l'exterior de la nau i es connectarà al sistema de depuració (depuradora d'hidrocarburs) abans de l'abocament al clavegueram.  
La part exterior està formada per una terra campa amb forma de polígon irregular, la solera de la qual es realitzarà per mitjà d'acabat de formigó i capa superficial d'elastòmer de poliuretà per a evitar filtracions. El sistema arreplega, per mitjà de pendents practicats cap als embornals, totes les aigües i líquids cap a la depuradora soterrada, i es completa per mitjà de la instal·lació d'una arqueta final per a la presa de mostres i connexió a la xarxa municipal de sanejament.  
Quant als RP, es disposa d'un magatzem específic on s'arreplegaran en contenidors o depòsits homologats per a cada un dels residus, sense que es mesclen i amb targeta identificadora.  
Tenen sistema de protecció contra incendis i solera impermeabilitzada.  
Els depòsits on s'emmagatzemen els residus líquids perillosos estaran situats sobre cubetes de vessaments accidentals, i en el cas d'abocaments o fugues es procedirà a neutralitzar-los, absorbir-los i netejar-los de la zona afectada, la qual està dotada d'elements de neutralització de contaminació específic per a cada residu.  
Tipologia de residus admesos  
La codificació dels residus per als qual se sol·licita l'autorització administrativa corresponent d'emmagatzematge temporal, segons l'Orde MAM/304/2002, de 8 de febrer, per la qual es publiquen les operacions de valorització i eliminació de residus i la Llista europea de residus, són els següents:  
Residus no perillosos:  
150101: Envasos de paper i cartó.  
150102: Envasos de plàstic.  
150103: Envasos de fusta.  
150104: Envasos metàl·lics.  
150105: Envasos compostos.  
150106: Envasos mesclats.  
150107: Envasos de vidre.  
150109: Envasos tèxtils.  
160103: Pneumàtics fora d'ús.  
160106: Vehicles al final de la seua vida útil descontaminats.  
160112: Sabates de fre diferents de les especificades en el codi 160111.  
160115: Anticongelants diferents dels especificats en el codi 160114.  
160116: Depòsits per a gasos liquats.  
160117: Metalls ferris.  
160118: Metalls no ferris.  
160119: Plàstic.  
160120: Vidre.  
160122: Components no especificats en una altra categoria.  
160199: Residus no especificats en una altra categoria  
Residus perillosos  
Líquids de transmissió i altres olis hidràulics, olis del motor i de la caixa del canvi: 130101\*, 130104\*, 130105\*, 130109\*, 130110\*, 130111\*, 130112\*, 130113\*, 130204\*, 130205\*, 130206\*, 130207\*, 130208\*, 130899\*.  
Restes de separadors d'aigua/substàncies olioses: 130501\*, 130502\*, 130503\*, 130506\*, 130507\*, 130508\*.  
Combustibles: 130701\*, 130702\*, 130703\*.  
Residus de dissolvents, refrigerants i propel·lents d'escuma i aerosols orgànics: 140601\*, 140602\*, 140603\*, 140604\*, 140605\*.  
Envasos que contenen substàncies perilloses o estan contaminats per estes: 150110\*.  
Envasos metàl·lics, incloent-hi recipients a pressió buits, que contenen una matriu sòlida i porosa perillosa (per exemple amiant): 150111\*.  
  
Absorbents, materials de filtració i draps contaminats: 150202\*.  
  
Vehicles al final de la seua vida útil: 160104\*.  
Filtres d'oli: 160107\*.  
Components amb mercuri: 160108\*.  
Components que contenen PCB: 160109\*.  
Sistemes airbag: 160110\*.  
Sabates de fre amb amiant: 160111\*.  
Líquid de frens: 160113\* .  
Líquids de refrigeració i anticongelants: 160114\*.  
Components perillosos diferents dels especificats en els codis 160107 a 160111, 160113 i 160114, 160121\*.  
Tramitació administrativa  
Amb data 19 de maig de 2014, l'Ajuntament de Banyeres de Mariola remet un expedient de sol·licitud de llicència ambiental per a l'activitat de centre autoritzat de tractament de vehicles fora d'ús, situada a l'avinguda del Tren, número 25, i carrer dels Paperers, sense número, del terme municipal de Banyeres de Mariola (Alacant), a fi d'obtindre la declaració d'impacte ambiental preceptiva, en compliment del que disposa l'article 51 de la Llei 2/2006, de 5 de maig, de Prevenció de la Contaminació i Qualitat Ambiental.  
L'expedient esmentat consta d'estudi d'impacte ambiental, annex al projecte de llicència ambiental, certificat de compatibilitat urbanística i certificat d'informació pública.  
L'1 de setembre de 2014, el Servici d'Avaluació d'Impacte Ambiental requerix a l'Ajuntament de Banyeres de Mariola la documentació necessària (projecte d'activitat amb estudi acústic) per a completar l'expedient.  
L'1 de setembre de 2014, el Servici d'Avaluació d'Impacte Ambiental realitza una consulta a la Subdirecció General del Medi Natural (Servici Vida Silvestre) per estar situada l'activitat en zona ZEPA (serres de Mariola i de la Font Roja). El 18 de setembre es comunica que no hi ha cap inconvenient al projecte des del punt de vista de les competències del Servici de Vida Silvestre.  
El 16 de desembre de 2014, es registra en la Conselleria d'Infraestructures, Territori i Medi Ambient la documentació sol·licitada per part de l'Ajuntament de Banyeres de Mariola.  
El tràmit d'informació pública de l'estudi d'impacte ambiental es va dur a terme per mitjà de la inserció de l'anunci corresponent en el Butlletí Oficial de la Província número 70, de data 10 d'abril de 2014, i la publicació d'un edicte al tauler d'anuncis de l'Ajuntament, sense que s'hagen presentat al·legacions.  
Consideracions ambientals  
- Les principals afeccions associades a l'activitat seran les següents:  
  
1. Generació de residus.  
En els CAT en les operacions de descontaminació dels vehicles, es generen residus perillosos, com ara els gasos fluorats dels sistemes d'aire condicionat, que han de ser considerats en els possibles efectes i per tant en el disseny de les mesures preventives i correctores per a fer-ne la gestió correcta.  
- El programa de vigilància ambiental proposa la realització d'inspeccions amb una periodicitat mensual quant a la gestió correcta d'emmagatzematge, revisió dels documents de control i seguiment d'RP i comprovació de l'estat dels contenidors per si presenten clavills, deformacions o corrosions.  
2. Producció de sorolls i vibracions.  
Les mesures preventives i correctores proposades en l'estudi són les següents:  
- L'activitat es realitzarà en horari diürn.  
- En l'estudi acústic presentat es realitzen mesuraments (4 punts del perímetre de la parcel·la) de l'estat preoperacional de l'activitat, i no se sobrepassen en cap moment els valors màxims establits en la legislació vigent en matèria de sorolls.  
- Quant al soroll que generarà el compressor instal·lat a l'exterior és de 67 dBA (segons fabricant) inferior a l'exigit en la legislació, a més el projecte preveu que si se sobrepassen els límits establits, es procedirà a la instal·lació de mitjans atenuadors del soroll que es genere.  
En relació amb les vibracions, el projecte establix que les màquines que existixen en l'activitat s'ancoraran amb interposició d'una base antivibratòria que absorbisca les vibracions produïdes, de manera que es garantisca que el nivell de vibracions transmeses no supere el màxim establit en la legislació.  
- El programa de vigilància ambiental proposa la realització d'inspeccions per mitjà d'auditories acústiques, segons la legislació vigent, a l'inici de l'activitat i cada cinc anys per una entitat col·laboradora.  
3. Afecció al sòl.  
Els impactes que l'activitat pot produir en el sòl es deuen a les operacions de descontaminació i desballestament de VFVU, i en què s'emmagatzemen els residus perillosos generats en esta operació; l'afecció deriva d'un possible abocament accidental al sòl, per a això l'establiment proposa les següents mesures preventives:  
- Tota la superfície on es portarà a terme el procés de descontaminació disposarà de sòl impermeable i resistent a la contaminació per abocaments de líquids que per mitjà de lixiviació siguen susceptibles de contaminar les aigües subterrànies o el sòl.  
- S'utilitzaran absorbents per a l'arreplega de fugues i vessaments en cas d'abocament accidental; una vegada fet això, es procedirà a arreplegar-ho, emmagatzemar-ho en un envàs etiquetat i a entregar-ho a un gestor autoritzat.  
- Quant a l'emmagatzematge dels RP, els recipients estaran situats sobre cubetes d'arreplega de vessaments accidentals, en una superfície impermeabilitzada, com a mesura per a previndre possibles desbordaments, vessaments o fugues.  
- El programa de vigilància ambiental proposa la realització de controls periòdics dels recipients utilitzats per a l'emmagatzematge de residus perillosos líquids.  
4. Afecció a les aigües.  
Les mesures correctores per a evitar l'afecció a les aigües superficials i subterrànies, proposades pel projecte seran les següents:  
- A la zona exterior es col·locarà un sistema d'arreplega de pluvials i tractament previ a abocar-les a la xarxa de clavegueram municipal; per a això s'habilitaran arquetes amb reixetes metàl·liques d'arreplega de pluvials i així retindre les partícules i restes de greixos que puguen acompanyar els residus emmagatzemats. Estes arquetes desaiguaran en el decantador de sòlids i separador de greixos, amb caràcter previ a la seua connexió a la xarxa de sanejament.  
Tot el paviment estarà en pendent cap a embornals que arrepleguen l'aigua de pluja i per mitjà d'una canalització són conduïts cap a la depuradora.  
- El pla de vigilància ambiental proposa la realització mensual d'inspeccions visuals de les instal·lacions per a l'arreplega de vessaments i el sistema de decantació i separació de greixos.  
Quant a l'impacte visual que produïx l'arreplega de vehicles a la zona no coberta, considerant la tanca projectada i l'emmagatzematge a 4 altures, es requerixen mesures correctores per a reduir l'impacte esmentat.  
Consideracions legals  
L'activitat projectada queda subjecta a la Llei 22/2011, de 28 de juliol, de Residus i Sòls Contaminats, i també a la Llei de Residus, i a la Llei 10/2000, de Residus de la Comunitat Valenciana, i queda sotmesa a l'autorització administrativa corresponent per la conselleria competent en medi ambient.  
En matèria acústica, el Decret 266/2004, del Consell de la Generalitat, que desplega la Llei 7/2002, de 3 de desembre, de la Generalitat Valenciana, de Protecció contra la Contaminació Acústica, exigix en l'article 18 la realització d'auditories acústiques per a aquelles activitats susceptibles de produir sorolls i vibracions.  
Tot això, sense perjuí de les autoritzacions que calga obtindre d'altres organismes, de conformitat amb la normativa sectorial que hi siga aplicable.  
Consideracions jurídiques  
1. El projecte examinat constituïx, segons el que preveu l'apartat 6.c de l'annex I, del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, modificat pel Decret 32/2006, de 10 de març, un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5 de la Llei d'Impacte Ambiental i concordants del seu reglament.  
2. L'expedient ha observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental, en la Llei 2/1989, de 3 de març, de la Generalitat Valenciana, i en les altres disposicions que hi són aplicables.  
3. L'article 5 de la Llei 2/1989, de 3 de març, d'Impacte Ambiental, atribuïx a l'òrgan mediambiental la competència en formulació de la declaració d'impacte ambiental dels projectes sotmesos a esta.  
  
4. L'article 15 del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, atribuïx a la Direcció General d'Avaluació Ambiental i Territorial la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la declaració d'impacte ambiental següent:  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que hi són aplicables, l'activitat de centre autoritzat de tractament de vehicles fora d'ús, promoguda per Juan Sempere Blanes e Hijos, SL, ubicada a l'avinguda del Tren, número 25, i carrer dels Paperers, sense número, del terme municipal de Banyeres de Mariola (Alacant), sempre que este es desenrotlle d'acord amb l'estudi d'impacte ambiental, el projecte i la resta de la documentació presentada i amb els condicionants establits a continuació:  
1. Els residus admesos en l'activitat seran els assenyalats en la part expositiva d'esta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no responga a supòsits en què s'exigisca la tramitació d'un procediment d'avaluació ambiental d'acord amb la legislació sectorial vigent.  
2. L'emmagatzematge de pneumàtics es durà a terme en condicions de seguretat, prevenint riscos derivats de l'emmagatzematge excessiu, separant suficientment els residus i/o contenidors per a facilitar-ne la inspecció. Tant l'emmagatzematge de pneumàtics com l'emmagatzematge de residus perillosos i VFVU descontaminats, han d'estar inclosos en un sistema general de protecció contra incendis de la instal·lació.  
  
3. El desenrotllament del procés de recuperació de gasos fluorats dels sistemes d'aire condicionat instal·lats en els vehicles requerix:  
3.1. El personal que realitze esta activitat haurà de disposar d'un certificat d'haver realitzat un curs de formació amb els continguts establits en l'annex del Reglament (CE) número 307/2008 de la comissió. Este certificat haurà sigut expedit per algun dels centres formatius i avaluadors establits en l'article 8 del Reial Decret 795/2010, pel qual es regula la comercialització i manipulació de gasos fluorats i equips basats en estos, i també el certificat dels professionals que els utilitzen.  
  
3.2. L'extracció dels fluids refrigerants es realitzarà de forma controlada, utilitzant els equips específics per a això.  
4. Quant a l'emmagatzematge dels vehicles fora d'ús que es realitzarà a la zona no coberta i tancada sobre sòl impermeabilitzat, estos s'apilaran (si s'usen estanteries per a això), sense sobrepassar l'altura de tancament, tenint en compte que s'hauran de retirar periòdicament abans de superar la capacitat d'arreplega.  
5. A fi d'aconseguir una adequada evacuació i tractament de les aigües residuals generades en l'exercici normal de l'activitat, el titular de l'activitat disposarà de la preceptiva autorització d'abocament d'aigües a la xarxa municipal de clavegueram, concedida per l'autoritat municipal. Les instal·lacions i paràmetres de qualitat de l'aigua d'abocament s'ajustaran a l'ordenança d'abocament de l'entitat pública de sanejament d'aigües residuals o, en cas de ser més restrictiva, a l'ordenança municipal d'abocaments de l'Ajuntament de Banyeres de Mariola. Si cal, s'aplicaran les mesures correctores pertinents per a complir els límits establits.  
6. Es portarà un registre documentat del programa de vigilància ambiental a l'efecte d'acreditar l'execució i adopció de les mesures preventives i correctores proposades i la comprovació de la seua eficàcia. Este registre documentat inclourà a més el resultat dels controls i autocontrols periòdics legalment exigibles en el control d'abocaments d'aigües residuals i es recollirà igualment tota la documentació acreditativa relativa a accidents, fugues o vessaments i a la seua arreplega i gestió posterior. La documentació del programa de vigilància ambiental estarà a disposició de les autoritats competents.  
7. Qualsevol modificació o ampliació del projecte presentat, i també si es detecta algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent, que establirà, si és procedent, l'aplicació de noves mesures correctores.  
  
  
Segon  
Notificar a les parts interessades que contra esta resolució, per ser una acte de tràmit, no es pot interposar cap recurs; sense perjuí que puguen utilitzar-se els mitjans que en defensa dels seus drets s'estimen pertinents.  
  
Tercer  
Publicar en el Diari Oficial de la Comunitat Valenciana esta declaració d'impacte ambiental, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.  
  
València, 14 de gener de 2015.- El director general d'Avaluació Ambiental i Territorial: Juan Giner Corell.»  
  
València, 28 de gener de 2015.- El director general d'Avaluació Ambiental i Territorial: Juan Giner Corell.